Legal Document

Category: 180

Text:
Υποβάθμιση Γραφείου Γενικού Συμβούλου Οικονομικών και Εμπορικών Υποθέσεων (Ο.Ε.Υ.) στο Βελιγράδι σε Γραφείο Συμβούλου Ο.Ε.Υ. Αναβάθμιση Γραφείου Συμβούλου Οικονομικών και Εμπορικών Υποθέσεων (Ο.Ε.Υ.) στη Ρώμη σε Γραφείο Γενικού Συμβούλου Ο.Ε.Υ. Το Γραφείο Γενικού Συμβούλου Οικονομικών και Εμπορικών Υποθέσεων (Ο.Ε.Υ.) στην Ομοσπονδιακή Δημοκρατία της Γιουγκοσλαβίας, που αναφέρεται στο άρθρο μόνο του Π.Δ. 337/97 (ΦΕΚ 231 τ.Α’), υποβαθμίζεται σε Γραφείο Συμβούλου Οικονομικών και Εμπορικών Υποθέσεων και λειτουργεί στην Πρεσβεία του Βελιγραδίου με έδρα το Βελιγράδι και Περιφέρεια Αρμοδιότητας την Ομοσπονδιακή Δημοκρατία της Γιουγκοσλαβίας.Το Γραφείο Συμβούλου Οικονομικών και Εμπορικών Υποθέσεων (Ο.Ε.Υ.) στην Ιταλία, που αναφέρεται στο άρθρο 1. παρ. 4, εδ. β, περ. 2 του Ν. 2297/95 (ΦΕΚ 50/Α’), αναβαθμίζεται σε Γραφείο Γενικού Συμβούλου Οικονομικών και Εμπορικών Υποθέσεων και λειτουργεί στην Πρεσβεία της Ρώμης με έδρα τη Ρώμη και Περιφέρεια Αρμοδιότητας την Ιταλία και τη Μάλτα Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Στην Υφυπουργό Εθνικής Οικονομίας αναθέτουμε τη δημοσίευση και εκτέλεση του παρόντος διατάγματος.